Ажьырныҳәа 5 рзы аҳҭнықалақь аҿы аҳауатә лышәшәарақәа ҟалаӡом
Аҟәа. Ажьырныҳәа 4. Аҧсныпресс. Аҧшьашаҽны, Аҧсны иахьаҵанакуа аҩадатәи аҳауатә цәқәырҧа ҧхақәа зцу мраҭашәарантәи иаауа ациклон анырра аиуеит. Аамҭа-аамҭала аҧсҭҳәақәа хылалоит, аха аҳауатә лышәшәарақәа ҟалаӡом, ҳәа аарыцҳауеит аҳауагәаҭаҩцәа.
Аҳауатә қәыҕәҕәара лаҟәуп – 763 мм. аџьуатә шьаҟа ала.
Аҧшасра ҭышәынтәалоуп – 5-7 м/с.
Амшынӡы аҟәандара +9˚С, ацәқәырҧара – 25-75 см.
Аҳауа ацәаакыра – 60-80%.
Аҳҭнықалақь аҿы аамҭа-аамҭала аҧсҭҳәақәа хылалоит, аҳауатә лышәшәарақәа ҟалаӡом.
Аҳауа аҧхарра уахынла +5, ҽынла +12˚С.